**Referat fra Ordinær Generalforsamling den 20. februar 2019.**

Tilstede: Birgit Olsen, Flemming Bo Hansen, Toni Andersen, Jens Bergholdt, Leoni Pedersen og Lykke Petersen. Afbud fra: Jacob Jensen.

 Dagsorden i henhold til vedtægterne:

1. Valg af dirigent.
2. Valg af stemmetællere.
3. Bestyrelses beretning.
4. Det reviderede regnskab forelægges til godkendelse.
5. Budget og takstblad for det/de kommende år forelægges til godkendelse.
6. Vedtægtsændringsforslag vedtaget i 2018, forlægges til endelig godkendelse.
7. Behandling af indkomne forslag. (Der er indkommet 2 forslag. Et vedtægtsændringsforslag omhandlende antal af suppleanter, og et forsalg fra bestyrelsen om at annullere det på generalforsamlingen i 2011 vedtagne forslag om opsætning af ”kalkknuser” på vandværket).
8. Valg af medlemmer og suppleanter til bestyrelsen. På valg er: Lykke Petersen og Toni Andersen (begge villig til genvalg).
9. Valg af 2 bilagskontrollanter og 1 bilagskontrollantsuppleant.
10. Eventuelt.

ad 1) Jane Andersen blev valgt og godkendte generalforsamlingen var lovlig varslet. 1 godkendt fuldmagt.

ad 2) Dirigenten valgte at stemmetællere først blev udpeget, hvis der viste sig behov for det.

ad 3) Formanden aflagde bestyrelsens beretning. Beretningen blev taget til efterretning.

ad 4) Kassereren gennemgik det reviderede regnskab. Regnskabet blev godkendt.

ad 5) Kassereren fremlagde Budget og Takstblad for regnskabsåret 2019/2020. Takstblad 2019/2020 er alene ændret

 hvad angår gebyr for manglende indrapportering af måleraflæsning fra 312,50 kr. til 350,00 kr.

 Investeringsplanen 2019 – 2025 har beløb afsat til kalkknuseranlæg, der reguleres jf. punkt 7. Budget og

 Takstblad blev godkendt.

ad 6) Det vedtagne forslag om vedtægtsændringer fra forrige generalforsamling, blev endelig vedtaget. Ændringerne

 drejer sig om sproglige ændreringer, og om at der fremover indkaldes til generalforsamlinger via hjemmesiden.

ad 7) Modtagne forslag:

1. Bestyrelsen ønsker en udvidelse af antallet af bestyrelsessuppleanter, så teksten i vedtægterne ændres fra ”2” til ”mindst 2”. Forslaget blev godkendt, for endelig godkendelse på næstkommende generalforsamling.
2. Bestyrelsen foreslår tidligere generalforsamlingsbeslutning bliver omstødt, så kalkknuseranlæg droppes og tages ud af investeringsplan 2019 – 2025. Forslaget blev godkendt. Investeringsplanen reguleres.

ad 8) Toni Andersen blev stemmetæller (han kunne ikke stemme) Lykke Petersen og Toni Andersen blev genvalgt.

 Jacob Jensen og Kaj Kingo blev bestyrelsessuppleanter med hhv. 12 og 9 stemmer. Leoni Pedersen fik 3

 stemmer.

 Der blev afgivet 1 blank stemme.

ad 9) Billagskontrollanter Birthe Jørgensen, Per Sørensen og bilagskontrollantsuppleant Kim Jansen blev genvalgt.

ad 10) Evt.:

1. Formanden orienterede om at bestyrelsen undersøger mulighederne for at installere et solcelleanlæg på Vandværket, da det ville kunne sænke vores udgifter til elektricitet. Vores årlige forbrug ligger for nuværende på ca. 14.000 kr./p.a. Anlæggets udgift er medtaget i den fremlagte investeringsplan. Der arbejdes videre med projektet, til endelig vedtagelse på en kommende generalforsamling.
2. Det blev fremført at man godt kunne ønske, at annonceringen af generalforsamlingsindkaldelsen i den lokale avis havde indeholdt lidt flere oplysninger om tid, sted, dagsorden m.v. Der blev dog modargumenteret med at al information lå tilgængelig på hjemmesiden, og at der desuden var udsendt besked pr. SMS.
3. Det blev kommenteret at man fandt papirarbejdet med budget og regnskab som meget flot og professionelt.

Herefter takkede dirigenten for god ro og orden, og afsluttede således generalforsamlingen. Formanden takkede for fremmødet, og dirigenten for god styring af generalforsamlingen.

**Referat fra konstituerende bestyrelsesmøde efter ordinær generalforsamling d. 20. februar 2019**

Tilstede: Birgit Olsen, Flemming Bo Hansen, Toni Andersen, Jens Bergholdt, Lykke Petersen.

Dagsorden: 1) Konstituering af bestyrelsen. 2) Indkaldelse til kommende bestyrelsesmøder. 3) evt.

ad 1) Bestyrelsen konstituerede sig således:

 Formand, Flemming Bo Hansen

 Næstformand, Jens Bergholdt

 Kasserer, Birgit Olsen

 Sekretær, Lykke Petersen

 Bestyrelsesmedlem, Toni Andersen

1. Suppleant, Jacob Jensen
2. Suppleant, Kaj Kingo
3. Bilagskontrollant, Per Sørensen
4. Bilagskontrollant, Birthe Jørgensen

Suppleant for bilagskontrollant, Kim Jansen

ad 2) Formand Flemming Bo Hansen indkalder til næste bestyrelsesmøde, når behovet opstår.

ad 3) Intet at bemærke.

Referent: Lykke Petersen, Sekretær.

24. februar 2019